Raja Syahiran

Yang Mulia Raja Syahiran Bin Raja Azhanrianshah (lahir 22 Julai 1994) ialah seorang penyanyi dan pelakon lelaki Malaysia dan merupakan suami kepada Uyaina Arshad.

Kerjaya
Pada usia 18 tahun, Raja Syahiran mula mendapat perhatian dalam industri seni apabila beliau memenangi pertandingan Pencarian Bakat JoHaRa anjuran stesen radio ERA fm pada 2012.

Sebagai penyanyi, beliau pernah merakamkan beberapa single, antaranya ialah "Biarkan Aku", "If I Could Go Back", "It's A Trap" dan sebuah lagu duet bersama Fimie Don, "Jangan Panggil".

Sebagai pelakon, Raja Syahiran pernah berlakon dalam telefilem Hey Orang Kita (2016) arahan Zara Khan yang berkisarkan tentang jerih perih empat anak muda mengharungi liku kehidupan di ibu kota. Ia turut dibintangi oleh Christia Palencia, Talitha Tan dan Takahara Suiko.

Pada tahun 2020, beliau menjadi salah seorang peserta rancangan realiti Dansa Dan Sing.

Kehidupan peribadi
Raja Syahiran dilahirkan dan dibesarkan di Subang Jaya, Selangor. Beliau ialah pemegang Ijazah Sarjana Muda Perniagaan di Management & Science University (MSU).

Beliau berkahwin dengan pengacara dan pelakon, Uyaina Arshad dengan sekali lafaz pada 20 Disember 2021. Pasangan ini dikurniakan seorang anak lelaki, Raja Urhan yang dilahirkan pada 8 September 2022.

Diskografi

Filemografi

Drama

Telefilem

Televisyen

Rujukan

Pautan luar
 

Kelahiran 1994
Orang hidup
Orang Malaysia berketurunan Melayu
Muslim Malaysia
Orang dari Selangor
Penyanyi lelaki Malaysia
Pelakon lelaki Malaysia
Alumni Management & Science University